Unescon maailmanperintökohteet Kreikassa

Kreikassa on 19 Unescon maailmanperintöluettelon kohdetta. Niistä 17 on valittu puhtaasti kulttuurisin kriteerein ja kaksi eli Athos ja Metéora sekä kulttuuri- että luontokriteerein.

Suurin osa kohteista on antiikin ajan kohteita ja niiden arkeologisia alueita. Joukossa on myös bysanttilaisen ajan luostareita ja kaupunkeja, sekä osmani- ja venetsialaisvallan aikaisia kohteita. Ensimmäinen luetteloon lisätty kreikkalainen kohde oli Apollon Epikurioksen temppeli Bassaissa vuonna 1986, viimeisin puolestaan Zagórin kulttuurimaisema vuonna 2023. Esityslistalla on 13 uutta kohdetta (vuonna 2023).

 Maailmanperintöluettelon kohteet 

Taulukossa esitetään kustakin kohteesta:

Nimi: kohteesta maailmanperintöluettelossa käytetty nimi.
Sijainti: Kreikan paikkakunta ja alue.
Aikakausi: ajanjakso, jolloin kohde on syntynyt.
Unescon tiedot: kohteen numero; vuosi jolloin kohde liitettiin luetteloon; sekä kriteerit liittämiselle.
Kuvaus: lyhyt kuvaus kohteesta.

 Nimi Kuva Sijainti Aikakausi Unescon tiedot Kuvaus Aigain (nyk. Vergína) arkeologinen alue 160px Vergína, Véroia, Imathía, Keski-Makedonia 1. vuosituhat eaa.  Aigain muinainen kaupunki oli Makedonian valtakunnan ensimmäinen pääkaupunki. Kohteen lukuisista haudoista merkittävin on tunnistettu Filippos II:n, Aleksanteri Suuren isän, haudaksi. Apollon Epikurioksen temppeli Bassaissa 160px Oichalía, Messenia, Peloponnesos 400-luku eaa.  Bassain arkeologisella alueella sijaitseva temppeli on Apollonin pyhäkkö tämän parantajajumaluuden ominaisuudessa. Se rakennettiin syrjäiseen paikkaan vuoristoon ja se on säilynyt nykyaikaan poikkeuksellisen hyvin. Temppeli yhdistelee eri tyylisuuntia. Asklepioksen pyhäkkö Epidauroksessa 160px Epídavros, Peloponnesos 300-luku eaa.  Epidauroksen lääkintätaidon jumala Asklepiokselle omistettu pyhäkköalue rakennettiin varhaisemmalle Apollonin kulttipaikalle. Paikka tunnetaan ennen kaikkea suuresta Epidauroksen teatterista, joka on kreikkalaisen arkkitehtuurin helmiä. Ateenan Akropolis 160px Ateena, Attika 400-luku eaa.  Ateenan akropoliin eli linnavuoren rakennukset, mukaan lukien Athene-jumalattarelle omistettu Parthenonin temppeli, ovat merkittävimpiä esimerkkejä klassisesta kreikkalaisesta arkkitehtuurista. Niillä on ollut suuri vaikutus arkkitehtuuriin ympäri maailman. Athosvuori 160px Pyhän Vuoren autonominen munkkivaltio 1000-luvulta lähtien  Athos, ”Pyhä Vuori”, on koko ortodoksisen kirkon hengellinen keskus. Sillä on ollut autonominen asema bysanttilaiselta ajalta lähtien ja sen lukuisissa luostareissa asuu nykyisin noin 1 400 munkkia. Athos on myös merkittävä ikonitaiteen keskus. Dafnín, Ósios Loukáksen ja Chíoksen Néa Monín luostarit 160px 160px 160px Dafní: Chaïdári, AttikaÓsios Loukás: Dístomo, BoiotiaNéa Moní: Chíos, Pohjois-Egean saaret 1000- ja 1100-luvut  Nämä kolme luostaria sijaitsevat maantieteellisesti kaukana toisistaan, mutta niiden bysanttilaisaikaiset kirkot edustavat samanlaista arkkitehtoonista ja taiteellista tyyliä. 1000- ja 1100-luvuilla ne koristeltiin marmorein ja kultataustaisin mosaiikein. Näin ne edustavat niin kutsuttua bysanttilaisen taiteen toista kultakautta. Delfoin arkeologinen alue 160px Delfoí, Fokis, Keski-Kreikka 700-luku eaa. lähtien  Delfoin panhelleeninen Apollonin kultti- ja ennuspaikka oli koko kreikkalaisen maailman henkisiä keskuksia ja edusti kreikkalaisten kulttuurista ykseyttä. Se tunnetaan ennen kaikkea Delfoin oraakkelin toimintapaikkana. Kohde sijaitsee vaikuttavassa luonnonympäristössä Parnassos-vuoren rinteellä. Delos 160px Delos (Dílos), Kykladit, Etelä-Egean saaret 600-luku eaa.  Delos on kreikkalaisessa mytologiassa Apollonin ja Artemiin syntymäpaikka ja tätä kautta se oli yksi merkittävimpiä panhelleenisiä kulttipaikkoja. Deloksen Apollonin pyhäkkö houkutteli pyhiinvaeltajia eri puolilta kreikkalaista maailmaa ja teki Deloksesta myös merkittävän kauppasataman. Filippoin arkeologinen alue 160px Fílippoi, Kavála, Itä-Makedonia ja Traakia 300-luku eaa.–1300-luku jaa.  Filippoin kaupungin perusti Makedonian kuningas Filippos II ja se kukoisti erityisesti roomalaisajalla Filippoin taistelun jälkeen. Kaupunki sijaitsi keskeisen Eurooppaa ja Aasiaa yhdistäneen Via Egnatia -tien varrella. Myöhemmin siitä tuli merkittävä varhaiskristillinen keskus, sillä se oli apostoli Paavalin ensimmäinen jalansija Euroopassa. Korfun vanhakaupunki 160px Korfun kaupunki, Korfu, Jooniansaaret 700-luku eaa. lähtien  Korfun kaupungin kolme venetsialaisaikaista linnoitusta vartioivat Adrianmeren sisäänkäyntiä ja sijaitsivat näin hyvin strategisella paikalla Venetsian merivallan puolustautuessa Osmanien valtakuntaa vastaan. Kaupungin uusklassisista rakennuksista osa on venetsialaiselta, osa brittivallan ajalta. Metéora 160px Kalampáka, Thessalia 1000-luvulta lähtien  Meteora on luostarialue ja luonnonnähtävyys, jonka luostarit on rakennettu korkeiden hiekkakivikallioon aikojen saatossa kuluneiden vaikeapääsyisten pylväiden päälle. Mykenen ja Tirynsin arkeologiset alueet 160px Mykene: Mykínes, Árgos-MykínesTiryns: Néa Tíryntha, NáfplioArgolis, Peloponnesos 1400-luku eaa.  Mykene ja Tiryns olivat mykeneläisen Kreikan merkittävimpiä keskuksia. Ne kukoistivat pronssikaudella 1400-luvulta 1100-luvulle eaa. Mystraksen arkeologinen alue 160px Spárti, Lakonia, Peloponnesos 1200-luku  Mystraksen suhteellisen hyvin säilynyt bysanttilaisaikainen eli Kreikan keskiaikaa edustava kaupunki on rakennettu Taÿ́getos-vuoren juurella sijaitsevalle kukkulalle. Se oli merkittävässä roolissa Bysantin valtakunnan viimeisinä vuosina, sillä se oli valtakunnan viimeisiä linnakkeita osmanivaltaa vastaan ja piti puoliaan vuoteen 1461 saakka. Olympian arkeologinen alue 160px Archaía Olympía, Elis, Länsi-Kreikka 900-luku eaa. lähtien  Olympian Zeuksen ja Heran kulttipaikka on rakennettu Alfeiós-joen varrelle Peloponnesoksen niemimaan länsiosaan. Kreikkalaisen maailman merkittävimmät urheilukisat Olympian kisat järjestettiin siellä vuodesta 776 eaa. Pátmoksen Chóran kylä, Johannes Teologin luostari ja Ilmestyskirjaluola 160px Pátmos, Etelä-Egean saaret 900-luku  Pátmoksen saari tunnetaan paikkana, jossa Johannes Teologi kirjoitti Ilmestyskirjan. Perimätiedon mukaan hän asui luolassa, joka nykyisin tunnetaan Ilmestyskirjaluolana. Saaren Johannes Teologin luostari perustettiin vuonna 1088. Sitä ympäröivä Chóran kylä käsittää lukuisia kirkollisia ja maallisia rakennuksia. Ródoksen keskiaikainen kaupunki 160px Ródoksen kaupunki, Ródos, Etelä-Egean saaret 1300-luvulta lähtien  Ródoksen kaupunki rakennettiin linnoitukseksi 1300-luvulta lähtien, kun Johanniittain ritarikunta valtasi sen. Myöhemmin se päätyi ensin osmanien, sitten italialaisten vallan alle. Yläkaupunki edustaa goottilaista rakennustyyliä. Alakaupungissa on myös osmaniaikaisia moskeijoita, kylpylöitä ja muita julkisia rakennuksia. Sámoksen Pythagóreio ja Heraion 160px Pythagóreio, Sámos, Pohjois-Egean saaret 500-luku eaa. lähtien  Sámoksen saari oli 500-luvulla merkittävä keskus. Sen rakennuksista on säilynyt nykyisen Pythagóreion kylän paikalla sijainneen antiikin Samoksen kaupungin jäänteitä, vaikuttava Eupalinoksen tunneli-akvedukti sekä Heraion eli Hera-jumalattaren kulttipaikka, jonka temppeli oli yksi antiikin maailman suurimmista. Thessalonikin varhaiskristilliset ja bysanttilaiset muistomerkit 160px Thessaloniki, Keski-Makedonia 1. vuosisadalta lähtien  Thessalonikin kaupunki oli kristinuskon leviämisen varhaisia keskuksia ja se oli myös yksi Bysantin valtakunnan merkittävimmistä kaupungeista. Vuonna 315 eaa. perustetun kaupungin kristillisiin monumentteihin kuuluu lukuisia kirkkoja, joista osa on rakennettu risti- ja osa basilikamuotoon. Zagórin kulttuurimaisema 160px Zagóri, Epeiros erityisesti 1600-luvulta lähtien  Zagórin seudun vanhat kylät, jotka tunnetaan yhteisnimellä Zagorochória, sijaitsevat pohjoisen Píndos-vuoriston länsirinteissä. Niiden rakennuskanta edustaa perinteistä epeiroslaista vuoriston olosuhteisiin sovitettua kivirakentamista. Alueella on myös paljon vanhoja kivestä tehtyjä siltoja ja kivettyjä polkuja.

 Katso myös 

 Luettelo maailmanperintöluettelon kohteista Euroopassa

 Lähteet

 Aiheesta muualla 

 Greece: World Heritage Sites. Visit Greece. 
 Greece. World Heritage Site. 

Luokka:Luettelot Kreikasta
*